Source: http://edusinfo.si/DnevneVsebine/Novice.aspx?month=1&year=2017
Timestamp: 2018-01-18 17:32:41+00:00

Document:
EDUS-INFO Novice - Arhiv novic Januar 2017
EDUS-INFO > Novice > Arhiv novic: Januar 2017
Arhiv novic od 1.1.2017 do 31.1.2017
Vlada namenila 20.000 evrov za zagovornike otrok
Ljubljana, 31. januarja (STA) - Vlada je sklenila, da se pilotni projekt Zagovornik - glas otroka, ki ga izvaja Varuh človekovih pravic, podaljša do konca leta 2017. Tako so na današnji seji vladnega odbora za državno ureditev in javne zadeve v dokončni obravnavi sprejeli sklep, po katerem so za izvajanje projekta namenili 20.000 evrov. > Več...
Zainteresirani za varstveni dodatek po novih pogojih že s februarjem imajo še danes čas za oddajo vloge
Ljubljana, 31. januarja (STA) - Kdor želi varstveni dodatek oz. denarno pomoč po novih pogojih od februarja, a prejemka še ne dobiva, mora vlogo oddati januarja, torej še danes. S 1. februarjem se bo začela uporabljati novela > zakona o socialnovarstvenih prejemkih. Ukinja zaznambo na nepremičnini in vračilo dodatka oz. pomoči, če nepremičnina upravičenca ni vredna več kot 120.000 evrov. > Več...
Na dogodku Ne teslo, Tesla bom o priložnostih v naravoslovnih in tehničnih poklicih
Ljubljana, 31. januarja (STA) - Slovenski dijaki so, sodeč po rezultatih zadnje raziskave znanja TIMSS Advanced 2015, najboljši v fiziki na svetu. Odgovore na to, kaj lahko s temi znanji ustvarijo, bodo lahko izvedeli na sredinem dogodku Ne teslo, Tesla bom, ki bo v sredo z začetkom ob 12.30 v okviru vseslovenskega projekta Inženirke in inženirji potekal na Gimnaziji Bežigrad. > Več...
Skavtska organizacija v ZDA bo medse sprejemala tudi transseksualce
Washington, 31. januarja (STA) - Ameriška skavtska organizacija je v ponedeljek sporočila, da bo v prihodnje sprejemala nove člane na podlagi spola, ki ga bodo navedli na prijavnici in ne več na podlagi spola na rojstnem listu, kar odpira pot za članstvo tudi trans-seksualcem oziroma tistim, ki so spremenili spol. > Več...
Z dobrodelno akcijo za šolanje mladostnikov iz socialno šibkejših družin
Ljubljana, 31. januarja (STA) - Vseslovenska dobrodelna akcija Podarite nam modro srce s podeljevanjem rednih mesečnih štipendij podpira mladostnike iz šibkejšega socialnega okolja pri šolanju. Akcijo, ki se je začela v teh dneh, že enajsto leto zapored pripravlja Nivea v sodelovanju z Zvezo prijateljev mladine (ZPMS), so organizatorji zapisali v sporočilu za javnost. > Več...
Ob 15-letnici sprejema zakona o slovenskem znakovnem jeziku gluhi še vedno zapostavljeni
Ljubljana, 30. januarja (STA) - Letos mineva 15 let od sprejema zakona o uporabi slovenskega znakovnega jezika, ki gluhim daje pravico, da pred vsemi javnimi ustanovami uporabljajo znakovni jezik. Vendar v Zvezi društev gluhih in naglušnih Slovenije (ZDGNS) opozarjajo, da gluhi še nimajo popolnoma enakovrednega položaja v družbi, kar se kaže predvsem na področju izobraževanja. > Več...
Furs čaka na podatke o vzdrževanih članih do 6. februarja
Ljubljana, 30. januarja (STA) - Zavezanci za dohodnino, ki lani med letom niso uveljavljali posebne olajšave za vzdrževane družinske člane oz. so jo uveljavljali, a želijo te podatke spremeniti, morajo vlogo na pristojno finančno upravo oddati najpozneje do 6. februarja, so opozorili na Finančni upravi RS (Furs). > Več...
Maribor, 29. januarja (STA) - Medicinska fakulteta Univerze v Mariboru se pospešeno pripravlja na uvedbo novega dodiplomskega študijskega programa klinična farmacija. Na študij stomatologije pa bo treba še malo počakati, je za STA povedal dekan fakultete Ivan Krajnc. > Več...
Šolarji razvili platformo za organizacijo turističnih dogodivščin
Slovenska Bistrica, 28. januarja (STA) - Ta konec tedna so osnovnošolci na vikendu podjetništva na Srednji šoli Slovenska Bistrica prvič spoznavali podjetniški svet. Predstavili so pet podjetniških zamisli z realnim tržnim potencialom, zmagala pa je spletna platforma za organizacijo turističnih dogodivščin po vsem svetu TurboShoe, ki so jo razvili šolarji iz Oplotnice. > Več...
Ljubljana, 27. januarja (STA) - Januarska seja DZ se danes končuje s poslanskimi vprašanji predsedniku vlade Miru Cerarju in ministrom. Poslanke in poslanci so vprašanja namenili ministrici za zdravje Milojki Kolar Celarc in šolski ministrici Maji Makovec Brenčič. Slednja je pojasnila, kako se rešujejo posamezni zapleti pri končanju predbolonjskih visokošolskih programov. > Več...
Formalna izobrazba pri iskanju prve zaposlitve pomembna, a ne odločilna
Ljubljana, 27. januarja (STA) - Formalna izobrazba je pri iskanju prve zaposlitve pomembna, ni pa odločilna, saj se specifična znanja pridobijo šele znotraj podjetja, je na okrogli mizi v okviru sejma Informativa dejala izvršna direktorica Plastike Skaza Ana Laura Rednak. Pomembno je, da podjetja zgradijo kulturo, usmerjeno k izobraževanju, ki mora postati vrednota, je dejala. > Več...
Maribor, 27. januarja (STA) - Mariborska občina v sodelovanju s tamkajšnjo obrtno-podjetniško zbornico in Štajersko gospodarsko zbornico danes v dvorani Tabor prvič gosti karierni sejem poklicev in izobraževanja za osnovnošolce in srednješolce, ki se odločajo o nadaljevanje svoje karierne poti. Skozi ves dan se bo mladim na sejmu predstavljalo več kot 50 razstavljavcev. > Več...
Največja novost letošnje Informative bo Arena mladih
Ljubljana, 27. januarja (STA) - Deveti sejem izobraževanja in poklicev Informativa bo danes prvič potekal skupaj z informativno prireditvijo Arena mladih na Gospodarskem razstavišču. Informativa bo ponujala vrsto informacij o izobraževanju, Arena mladih pa informacije o prostočasnih aktivnostih, je za STA pojasnila Lara Petkovšek iz ekipe organizatorjev dogodka. > Več...
Caterpillar ob koncu lanskega leta povečal izgubo
New York, 26. januarja (STA) - Proizvajalec težkih gradbenih strojev Caterpillar je v zadnjem lanskem četrtletju zabeležil 1,2 milijarde dolarjev (1,12 milijarde evrov) izgube, medtem ko je ta v enakem obdobju leta 2015 znašala 94 milijonov dolarjev (88 milijonov evrov). Kljub povečanju izgube pa so bili rezultati boljši od napovedi. > Več...
Ljubljana, 26. januarja (STA) - Vlada je na današnjem delovnem posvetu določila prednostne naloge v letu 2017. Kot so sporočili iz vladnega urada za komuniciranje, so med njimi izboljšanje delovanja zdravstvenega sistema, povečanje zaposljivosti mladih in spodbujanje podjetništva, realizacija drugega tira in uveljavljanje Slovenije kot zelene referenčne države. > Več...
Vlada sprejela izhodišča za nadaljnja pogajanja s sindikati javnega sektorja
Ljubljana, 26. januarja (STA) - Vlada je na današnji seji sprejela izhodišča za nadaljnja pogajanja z reprezentativnimi sindikati javnega sektorja. Obenem je širšo vladno pogajalsko skupino pooblastila za pogajanja o odpravi anomalij v plačnem sistemu javnega sektorja glede vrednotenja delovnih mest in nazivov v skladu s sprejetimi izhodišči, so po seji sporočili z vlade. > Več...
V javni razpravi noveli zakona o skupnosti študentov in o strokovnih naslovih
Ljubljana, 26. januarja (STA) - Ministrstvo za izobraževanje, znanost in šport je v sredo v javno razpravo posredovalo predlog novel zakonov o skupnosti študentov in o strokovnih in znanstvenih naslovih. Oba zakona sta objavljena na e-demokraciji, rok za posredovanje pripomb pa je 9. februar za prvi zakon in 1. februar za drugi zakon. > Več...
Sodišče razveljavilo začasne odredbe glede sodelavcev ZRS
Koper, 26. januarja (STA) - Koprsko delovno sodišče je razveljavilo v oktobru izdane začasne odredbe glede 12 zaposlenih na Znanstveno raziskovalnem središču (ZRS), ki so vložili tožbe proti Univerzi na Primorskem (UP), so danes sporočili z omenjene univerze. S tem je sodišče po njihovem potrdilo veljavnost že podpisanih raziskovalnih pogodb. > Več...
Bruselj, 26. januarja (STA) - Program EU na področju izobraževanja in usposabljanja Erasmus letos praznuje 30 let. Ob tej priložnosti bo potekalo več dogodkov v državah članicah, Evropska komisija pa je danes objavila letno poročilo o programu za leto 2015, kjer med drugim piše, da je program Erasmus+ leta 2015 izkoristilo rekordno število prebivalcev EU. > Več...
Ljubljana, 26. januarja (STA) - Vlada je na današnji seji dala soglasje k vsebini razpisa za vpis v dodiplomske in enovite magistrske študijske programe za prihodnje študijsko leto. Na voljo bo 18.895 vpisnih mest za redni in izredni visokošolski študij. Razpis bo objavljen 1. februarja, od 6. februarja pa bo tekel postopek prve prijave, je vlada objavila na Twitterju. > Več...
Ljubljana, 26. januarja (STA) - Javni štipendijski, razvojni, invalidski in preživninski sklad RS je danes objavil razpis za pridobitev štipendij za deficitarne poklice za šolsko leto 2017/2018. Sklad bo podelil tisoč štipendij za deficitarne poklice v višini 100 evrov mesečno, vlogo bo možno oddati od 15. junija do 20. septembra, so objavili na spletnih straneh ministrstva. > Več...
V vrtcih in šolah odsotnost zaradi sezonskih bolezni pričakovana glede na letni čas
Ljubljana, 26. januarja (STA) - V vrtcih in šolah po Sloveniji je v tem času zaradi sezonskih bolezni nekaj več odsotnih otrok kot sicer, a je to v skladu z vsakoletnimi trendi. Večja kot sicer je ponekod odsotnost zaposlenih. Predvsem v vrtcih še bolj kot ponavadi pozornost namenjajo higienskim ukrepom. Po oceni NIJZ vrhunec gripe v Sloveniji pričakujejo čez dva tedna. > Več...
Vlada namenila dodatna dva milijona za šport
Ljubljana, 26. januarja (STA) - Vlada je na današnji seji sprejela dopolnjen letni program športa za leto 2017, ki za dva milijona evrov povečuje sredstva, namenjena za šport, je sporočila prek Twitterja. Vlada je 15. januarja sicer že potrdila program športa za letos, ko je iz proračuna namenila nekaj nad 16 milijonov evrov za programske in razvojne naloge ter infrastrukturo. > Več...
Ljubljana, 26. januarja (STA) - Proces oblikovanja sprememb delovne zakonodaje je zastal. Četudi je bila javna razprava o osnutku sprememb ključnih zakonov končana že decembra, pogajanja socialnih partnerjev še vedno niso stekla in tudi ni znano, kdaj sploh bodo. Prvi sestanek je bil sicer napovedan že pred 14 dnevi, a je odpadel. > Več...
Velenje, 25. januarja (STA) - Šolski center Velenje je v okviru današnjega tradicionalnega srečanja s partnerji predstavil svoje načrte in s štirimi partnerji podpisal dogovore o sodelovanju. Doslej je center podpisal okoli sto podobnih dogovorov, sicer pa sodeluje z več kot 400 partnerji, tudi v mednarodnih projektih. > Več...
Z otvoritveno konferenco v Mariboru zagnali projekt Delat grem!
Maribor, 25. januarja (STA) - Mladinski kulturni center (MKC) Maribor je danes pripravil otvoritveno konferenco v okviru evropsko podprtega projekta Delat grem! Z njim želijo prispevati k pridobivanju in prepoznavanju kompetenc v mladinskem delu, vključevanju migrantov v projektne aktivnosti, preučiti stanje mladih na trgu dela ter predstaviti nekaj primerov dobrih praks. > Več...
Makovec Brenčičeva verjame, da bo veliko mladih po zakonu o vajeništvu našlo zaposlitev
Ljubljana, 24. januarja (STA) - Ministrica za izobraževanje, znanost in šport Maja Makovec Brenčič je danes v spletni klepetalnici odgovarjala na vprašanja državljanov, ki so se nanašala na aktualne teme, predvsem na zakon o vajeništvu. Zaposlitev po končanem usposabljanju ni obvezna, a ministrica verjame, da bo veliko mladih tudi na ta način našlo svojo zaposlitev. > Več...
Dijaki bodo vlamljali v sefe s fizikalnimi ključavnicami
Ljubljana, 24. januarja (STA) - Na Gimnaziji Želimlje bo danes popoldne potekalo srednješolsko državno tekmovanje v odpiranju sefov s fizikalno ključavnico, ki ga pod geslom Videl, premislil, odklenil! prireja Hiša eksperimentov. Sefi, ki so jih pripravili dijaki sami, se bodo odprli, ko bo skupina uspela rešiti vse fizikalne uganke v njem. > Več...
Ptujčane čakajo dražji vrtec in komunalne storitve
Ptuj, 23. januarja (STA) - Ptujski mestni svetniki so danes po vroči razpravi potrdili za dobrih pet odstotkov višje cene vrtca, ki se tako spreminjajo prvič po letu 2015. Bolj usklajen je bil mestni svet pri dvigu cen komunalnih storitev na področju odlaganja odpadkov ter odvajanja in čiščenja odpadnih voda. Ptujčani bodo tako prejeli za okoli štiri evre višje položnice. > Več...
V srednješolskih programih v prihodnjem šolskem letu na voljo 23.440 vpisnih mest
Ljubljana, 23. januarja (STA) - Ministrstvo za izobraževanje, znanost in šport je na svoji spletni strani objavilo razpis za vpis v srednješolske programe in dijaške domove za šolsko leto 2017/18. Po navedbah ministrstva osnovno šolo letos zaključuje 17.448 učencev, kar je 24 več kot lani, kandidirali pa bodo lahko na skupno 23.440 vpisnih mest na srednjih šolah, lani 22.960. > Več...
Visokošolski sindikat zoper mariborsko univerzo po sodni poti
Maribor, 23. januarja (STA) - Visokošolski sindikat Slovenije je s pomočjo odvetnika Boruta Mihurka v petek na delovnem sodišču v Mariboru vložil kolektivni delovni spor zoper mariborsko univerzo zaradi kršitev pravilnika o napredovanju. Kot so ob tem napovedali v sindikatu, bodo v naslednjih dneh začeli vlagati še vzorčne individualne zahtevke zaposlenih. > Več...
Jeseniški center za socialno delo z novimi projekti za pomoč ljudem v stiski
Jesenice, 22. januarja (STA) - Jeseniški center za socialno delo z različnimi inovativnimi projekti in programi skuša omiliti težave ljudi, ki se znajdejo v stiski. Že dlje časa izvaja programe Botri občani, En topel obrok za najranljivejše in Brezplačen kruh, lanskega decembra pa so poskrbeli tudi za obdarovanje osamljenih starejših ljudi. > Več...
Miklavž na Dravskem polju, 22. januarja (STA) - V Občini Miklavž na Dravskem polju načrtujejo obnovo podružnične šole v Dobrovcih. Po besedah župana Leopolda Kremžarja je med drugim nujno zgraditi jedilnico, ki je šola zdaj nima, prav tako naj bi uredili zbornico in multimedijsko učilnico. "Hiša je sicer dobro vzdrževana, a enostavno manjka nekaj prostorov," je povedal za STA. > Več...
Žužemberčani načrtujejo nov otroški vrtec
Žužemberk, 22. januarja (STA) - V Občini Žužemberk so pred kratkim dobili izdelano idejno zasnovo za gradnjo novega otroškega vrtca, s katerim želijo nadomestiti leta 1976 zgrajeno, večkrat dograjeno, prenavljano in dotrajano montažno stavbo. Naložba naj bi brez davka znašala približno 1,6 milijona evrov, pokrili pa naj bi jo z državnim, občinskim in denarjem Eko sklada. > Več...
Višja zahtevnost po mnenju udeležencev posveta o splošni maturi vodi k večji pravičnosti
Ljubljana, 20. januarja (STA) - Višja zahtevnost vodi k večji pravičnosti, je glavno sporočilo današnjega posveta o splošni maturi v organizaciji Državnega izpitnega centra (DIC), Državne komisije za splošno maturo in razreda za naravoslovne vede SAZU. S prenovo splošne mature bi uvedli višjo raven pri vseh izbirnih predmetih in posodobili interne izpite. > Več...
Maribor, 20. januarja (STA) - Medicinska fakulteta Univerze v Mariboru poleg izobraževanja zdravnikov, ki se jih je doslej tu izobrazilo že okoli 500, od vsega začetka posveča veliko pozornosti raziskavam in znanstvenemu razvoju, kar že kaže rezultate, zlasti z objavami v znanstvenih revijah z visokim faktorjem vpliva, je danes izpostavil dekan Ivan Krajnc. > Več...
Frankfurt, 20. januarja (STA) - Osrednje evropske borze so zadnji trgovalni dan v tednu začele v rdečem. Vlagatelji nestrpno pričakujejo inavguracijski govor novega predsednika ZDA Donalda Trumpa, saj upajo, da bo nekoliko osvetlil svoje gospodarske načrte. > Več...
Znane nekatere rešitve ključnega zakona zdravstvene reforme; prvi odzivi večinoma še zadržani
Ljubljana, 19. januarja (STA) - Ministrica za zdravje Milojka Kolar Celarc je predstavila predlog zakona o zdravstvenem varstvu in zdravstvenem zavarovanju. Med drugim omejuje čas prejemanja nadomestila za bolniško odsotnost, ukinja dopolnilno zdravstveno zavarovanje in doplačil za pravice iz obveznega zavarovanja. Prvi politični odzivi so previdni, zavarovalnice so kritične. > Več...
Ukinjamo dopolnilno zdravstveno zavarovanje in časovno omejujemo bolniško
Ljubljana, 19. januarja (STA) - Ministrica za zdravje Milojka Kolar Celarc je po predstavitvi na koaliciji predlog zakona o zdravstvenem varstvu in zdravstvenem zavarovanju predstavila še na novinarski konferenci. V zakonu predlagajo časovno omejitev nadomestila za bolniško, ukinitev dopolnilnega zdravstvenega zavarovanja in ukinitev doplačil iz obveznega zavarovanja. > Več...
Študentski tolar razpisuje subvencionirane jezikovne in strokovne tečaje za socialno ogrožene študente
Ljubljana, 19. januarja (STA) - Fundacija Študentski tolar je objavila razpisa za subvencionirane jezikovne in strokovne tečaje za socialno ogrožene študente. Oba sta namenjena študentom Študentske organizacija Univerze (ŠOU) v Ljubljani, ne glede na smer študija, so sporočili iz ŠOU v Ljubljani. > Več...
Irska socialna franšiza Recosi odslej tudi v Sloveniji
Slovenska Bistrica, 19. januarja (STA) - V Slovenski Bistrici je danes vrata odprla slovenska franšiza irskega socialnega podjetja Recosi, ki se ukvarja s profesionalno obnovo rabljene računalniške opreme. To bodo po besedah direktorice Katje Zajko ponudili neprofitnim organizacijam, šolam in drugim, ki si ne morejo privoščiti nove opreme. > Več...
Ljubljana, 18. januarja (STA) - Slovenske raziskovalke opozarjajo na nesorazmerja in neenakosti pri financiranju znanstvenoraziskovalnega dela. Na začetku kariere imajo vse manj možnosti za pridobitev projekta, največ očitkov je zoper Agencijo za raziskovalno dejavnost (ARRS). Predvsem jih moti dvofaznost postopkov razpisov za raziskovalne projekte in zamujanje razpisov. > Več...
Več obsodb napada na mariborskega ravnatelja Orehovca
Ljubljana/Maribor, 18. januarja (STA) - Napad na ravnatelja mariborske Osnovne šole Martina Konšaka Damirja Orehovca, ki naj bi bil po njegovih domnevah povezan s sprejemom begunskih otrok v šolo, je danes deležen več obsodb. Obsodili so ga na ministrstvu za izobraževanje, Svizu, Slovenski filantropiji, pa tudi predsednik republike Borut Pahor. > Več...
Ravnatelj mariborske šole deležen žaljivk in prerezanih gum
Maribor, 17. januarja (STA) - Za zdaj neznani storilci so ravnatelju mariborske Osnovne šole Martina Konšaka Damirju Orehovcu te dni prerezali gume na dveh avtomobilih, ob tem pa so se v okolici omenjene šole na več mestih znašli žaljivi plakati na njegov račun. Dogodke je prijavil policiji, domneva pa, da so povezani s tem, da so na šolo sprejeli štiri alžirske begunce. > Več...
Ljubljana, 16. januarja (STA) - Slovenska znanstvena fundacija (SZF) je na današnji slavnostni akademiji Zahvalnega dneva SZF tradicionalno podelila priznanja donatorjem in komunikatorjem znanosti. Med drugim so podelili devet priznanj Prometej znanosti za odličnost v komuniciranju, častni naziv komunikatorice znanosti leta 2016 pa je pripadel klimatologinji Lučki Kajfež Bogataj. > Več...
Na Krvavcu uradno odprtje akcije Šolar na smuči
Ljubljana, 15. januarja (STA) - Smučarski centri Krvavec, Rogla, Mariborsko Pohorje, Vogel in Cerkno bodo v prihodnjih dneh že tretje leto gostili brezplačno, zabavno in poučno smučarsko akcijo Šolar na smuči. Uradni začetek smučarske izkušnje, ki bo potekala do petka, je bil danes na Krvavcu, prve šolske skupine pa bodo v vseh smučarskih centrih s smučanjem začele v ponedeljek. > Več...
Rekorderka na državnem tekmovanju prebrala skoraj 4000 besed na minuto
Murska Sobota, 15. januarja (STA) - Murska Sobota je v soboto gostila tretje državno prvenstvo v hitrem branju. Osnovnošolka Brina Poropat je brala s hitrostjo 3928 besed na minuto in popravila svoj absolutni državni rekord. Kar tretjina tekmovalcev pa je brala s hitrostjo več kot tisoč besed na minuto. > Več...
V Celju kmalu novi šolski telovadnici
Celje, 15. januarja (STA) - Celjski učenci in dijaki bodo kmalu bogatejši za nove športne površine. Pri I. osnovni šoli in I. gimnaziji v Celju namreč rasteta novi telovadnici. Skupaj bosta stali skoraj sedem milijonov evrov. Gradnja telovadnice pri I. osnovni šoli v Celju je sicer ena največjih letošnjih naložb celjske občine, ki bo stala 3,2 milijona evrov. > Več...
V Slovenskih Konjicah večina naložb letos v vrtce
Slovenske Konjice, 14. januarja (STA) - Nedavno potrjeni proračun občine Slovenske Konjice kaže, da bodo v občini večino investicijskih sredstev letos namenili gradnji in obnovi vrtcev. Že od lani namreč poteka gradnja novega vrtca Prevrat in obnova starega dela, začeli pa so tudi rušiti stari vrtec v Ločah. Občina se bo sicer letos tudi zadolževala. > Več...
Učenci zadnje triade vabljeni k sodelovanju na likovnem natečaju
Ljubljana, 14. januarja (STA) - Javni sklad RS za kulturne dejavnosti (JSKD) in 3. program Radia Slovenija ARS učence tretje triade osnovnih šol osrednje Slovenije vabita k sodelovanju na likovnem natečaju Zakaj je polje jezero. Izdelke lahko zainteresirani posredujejo še do 8. februarja, slovenskega kulturnega praznika, ko se razpis zaključi, so sporočili z JSKD. > Več...
Objavljen razpis za prvo zaposlitev na področju vzgoje in izobraževanja
Ljubljana, 13. januarja (STA) - V uradnem listu je danes objavljen javni razpis za izbor operacij Prva zaposlitev na področju vzgoje in izobraževanja 2017/II. Cilj razpisa je zaposliti 90 učiteljev začetnikov v starosti do 29 let, in sicer devet v vzhodni in 81 v zahodni kohezijski regiji za obdobje osmih mesecev za poln delovni čas. > Več...
Dijaška in študentska organizacija nenaklonjeni predlogu zakona o vajeništvu
Ljubljana, 13. januarja (STA) - V Dijaški organizaciji Slovenije (DOS) in Študentski organizaciji Slovenije (ŠOS) niso naklonjeni predlogu zakona o vajeništvu, ki ga je danes potrdila vlada. Menijo, da sledi interesu gospodarstva in ne vajencev, sporen se jim zdi tudi sam proces sprejemanja in priprave predloga zakona. Ta je po njihovem mnenju zgrešen že v samih izhodiščih. > Več...
Ljubljana, 13. januarja (STA) - Vlada je na današnji dopisni seji sprejela predlog zakona o vajeništvu. Namen zakona je še bolj približati poklicno izobraževanje mladih potrebam delodajalcev ter še tesneje povezati izobraževalni sistem z obrtjo in gospodarstvom, so zapisali v sporočilu za javnost. V naslednjem šolskem letu ga bodo pilotno preizkusili, so napovedali. > Več...
Študentski dom Ljubljana še sprejema prošnje na dodatni razpis za bivanje
Ljubljana, 13. januarja (STA) - Študentski dom Ljubljana še do 20. januarja sprejema prošnje na dodatni razpis za subvencionirano bivanje v študijskem letu 2016/2017. Dodatni razpis za bivanje v Študentskem domu Ljubljana, kjer je na voljo 378 prostih mest, in Dijaškem domu Vič s 25 prostimi mesti, je namenjen študentom visokošolskega študija. > Več...
V Mariboru z vzgojno-izobraževalno stroko o različnosti in migracijah
Maribor, 13. januarja (STA) - V prostorih Mladinskega kulturnega centra Maribor se danes začenja dvodnevno regionalno usposabljanje v okviru evropsko podprtega projekta Le z drugimi smo, ki je namenjen krepitvi socialnih in državljanskih kompetenc strokovnih delavcev v vzgoji in izobraževanju na temo različnosti. Seminar bo ta mesec potekal tudi v Novi Gorici. > Več...
Za celostno zgodnjo obravnavo otrok s posebnimi potrebami 1,9 milijona evrov
Ljubljana, 12. januarja (STA) - Vladna služba za razvoj in evropsko kohezijsko politiko je izdala odločitev o podpori za javni razpis za celostno zgodnjo obravnavo otrok s posebnimi potrebami. Sredstva v višini 1,9 milijona evrov bodo namenjena delovanju multidisciplinarnih timov, ki bodo otrokom s posebnimi potrebami zagotavljali medicinsko, pedagoško in psihosocialno pomoč. > Več...
V Rogaški Slatini o vključevanju mladih migrantov v šolski sistem
Rogaška Slatina, 12. januarja (STA) - V Rogaški Slatini danes poteka mednarodna konferenca o izzivih, povezanih z vključevanjem mladih migrantov in beguncev v sistem vzgoje in izobraževanja. Celodnevni dogodek je v sodelovanju s Slovensko znanstveno fundacijo in s podporo ministrstva za izobraževanje, znanost in šport pripravila evropska poslanka Tanja Fajon. > Več...
Ljubljanski univerzi se obeta nov statut
Ljubljana, 11. januarja (STA) - Senat Univerze v Ljubljani je na torkovi izredni seji soglasno potrdil besedilo novega statuta. Po več kot dvoletni razpravi glede novega statuta so sprejeli več sprememb, nekatera dopolnila, ki so jih posredovale članice, pa zavrnili. Besedilo statuta, ki rešuje nekatera odprta vprašanja delovanja univerze, mora sicer potrditi še upravni odbor. > Več...
Za spodbujanje socialne vključenosti mladih s posebnimi potrebami 2,8 milijona evrov
Ljubljana, 11. januarja (STA) - Ministrstvo za izobraževanje, znanost in šport bo v kratkem objavilo javni razpis spodbujanje socialne vključenosti otrok in mladih s posebnimi potrebami v lokalno okolje. Skupna višina sredstev za izvedbo razpisa znaša skoraj 2,8 milijona evrov, od česar bo Evropski socialni sklad prispeval 80 odstotkov oz. okvirno 2,2 milijona evrov. > Več...
Osnutek zakona o vajeništvu čaka na vladno potrditev
Ljubljana, 11. januarja (STA) - Na vladno potrditev čaka osnutek predloga zakona o vajeništvu, ki uvaja dualni sistem izobraževanja in je bil v javni obravnavi do sredine avgusta. Predlog je pripravilo ministrstvo za izobraževanje, znanost in šport, v njem pa je ugodilo nekaterim pripombam iz javne obravnave. > Več...
Ljubljana, 11. januarja (STA) - Vladna služba za razvoj in evropsko kohezijsko politiko je izdala odločitev o podpori javnemu razpisu za prvo zaposlitev na področju vzgoje in izobraževanja. Cilj razpisa je zaposlitev 90 učiteljev začetnikov, v ta namen pa bo zagotovljenih 1,5 milijona evrov. > Več...
S preoblikovanjem v fakulteto tudi do večje prepoznavnosti študija tehnologije polimerov
Slovenj Gradec, 11. januarja (STA) - Visoko šolo za tehnologijo polimerov, ki deluje dobrih 10 let, je nedavno razveselila odločitev Nacionalne agencije RS za kakovost v visokem šolstvu (Nakvis), da poda soglasje k preoblikovanju šole v fakulteto, prav tako je agencija soglašala s prenovljenim programom. Na šoli ocenjujejo, da se bo s tem bistveno izboljšala prepoznavnost zavoda. > Več...
Zelena luč 1,3-milijonskemu projektu za lažje prehajanje med izobraževanjem in trgom dela
Ljubljana, 11. januarja (STA) - Služba vlade za razvoj in evropsko kohezijsko politiko je izdala odločitev o podpori 1,3 milijona evrov vrednemu projektu, ki bo spodbujal vzpostavitev fleksibilnega sistema izobraževanja, usposabljanja in vrednotenja neformalnega ter priložnostnega učenja. Kot so zapisali, bo sistem omogočal lažje prehajanje med izobraževanjem in trgom dela. > Več...
Strasbourg, 10. januarja (STA) - Evropsko sodišče za človekove pravice je danes pritrdilo odločitvi švicarskih oblasti, ki so oglobile muslimanska starša, ker svojima hčerkama zaradi vere nista dovolila na tečaj plavanja za oba spola. > Več...
MKC Maribor začenja z aktivnostmi v okviru projekta Delat grem
Maribor, 10. januarja (STA) - Mladinski kulturni center Maribor danes v Kulturnem inkubatorju na Koroški cesti začenja z letošnjimi aktivnostmi v okviru projekta Delat grem! Po krajši predstavitvi projekta, ki je namenjen mladim za krepitev njihovih kompetenc in izboljšanju možnosti za zaposlitev, bo potekalo uvodno usposabljanje na temo Kdo sem, kam grem in kaj je moja pot. > Več...
Vrhovno sodišče zahtevek po vračilu preveč izplačane plače ocenilo kot neutemeljen
Ljubljana, 09. januarja (STA) - Po prehodu v nov plačni sistem v letu 2008 je prišlo tudi do nepravilnih prevedb, zaradi česar so delodajalci od javnih uslužbencev kasneje terjali vračilo preveč izplačanih plač. V enem od takih primerov je zdaj vrhovno sodišče zahtevek delodajalca zavrnilo kot neutemeljen. > Več...
Ministrstvo in občina usklajujeta zemljiškoknjižno stanje za izobraževalni center na Igu
Ljubljana, 09. januarja (STA) - Ministrica za obrambo Andreja Katič in župan Občine Ig Janez Cimperman sta danes podpisala pogodbo o uskladitvi zemljiškoknjižnega stanja za nepremičnine v katastrski občini Ig in pismo o nameri. Ministrstvu bo tako omogočen vpis lastninske pravice v zemljiško knjigo na vseh odprtih parcelah Izobraževalnega centra Ig. > Več...
Ljubljana, 09. januarja (STA) - Projekt Odpravimo konflikte na delovnem mestu - ozaveščanje o možnosti posredovanja v sporu med delavcem in delodajalcem ter svetovanje delodajalcem bo podprt z evropskimi sredstvi. Služba vlade za razvoj in evropsko kohezijsko politiko je namreč izdala odločitev o podpori 1,9 milijona evrov vrednega projekta - 1,5 milijona evrov bo evropskih. > Več...
V Osnovni šoli Dolenjske Toplice predvidoma januarja začetek sanacije zaradi težav z radonom
Dolenjske Toplice, 09. januarja (STA) - V Osnovni šoli Dolenjske Toplice, v kateri so maja lani izmerili prisotnost škodljivega plina radon nad dovoljeno mejo, so konec leta dobili načrt sanacije, ki ga je izdelal ljubljanski Zavod za gradbeništvo. Občina, ki že išče primernega izvajalca, se naj bi je predvidoma lotila še ta mesec, poseg pa ocenjujejo na približno 20.000 evrov. > Več...
V Slovenj Gradcu bodo začeli graditi nove prostore za šolski center
Slovenj Gradec, 08. januarja (STA) - Po več letih prizadevanj in reševanj prostorske stiske bodo predvidoma letos v Slovenj Gradcu začeli z gradnjo novih prostorov šolskega centra srednjih šol. Gradnja naj bi trajala do leta 2021, naložba pa je ocenjena na okoli 10 milijonov evrov. Sredstva so v državnem proračunu že zagotovljena, so STA zatrdili na ministrstvu za izobraževanje. > Več...
V Sveti Ani bodo zelo veseli prizidka k vrtcu
Sveta Ana, 07. januarja (STA) - V Občini Sveta Ana v Slovenskih goricah je vedno več otrok, ki bi želeli obiskovati vrtec, zato so tamkajšnje oblasti primorane iskati dodatne lokacije za vrtec v bližnji šoli. Jeseni 2018 pa se bodo otroci in njihovi starši že lahko razveselili dveh novih vrtčevskih oddelkov v novem prizidku k obstoječemu vrtcu, ki ga bodo začeli graditi letos. > Več...
Mariborska univerza sodeluje pri razvoju inovativnih oblik tečajev podjetništva
Maribor, 06. januarja (STA) - Univerza v Mariboru se je vključila v mednarodni projekt na temo izobraževanja odraslih. V okviru projekta Let's Guide, ki bo potekal do avgusta 2018, bo skupina strokovnjakov iz več držav pripravila inovativno obliko tečaja, na katerem bodo odrasli brezposelni lahko pridobivali praktično znanje s področja podjetništva. > Več...
Za financiranje gostovanj na naših univerzah in študijske obiske v tujini skoraj 1,8 milijona evrov
Ljubljana, 05. januarja (STA) - Ministrstvo za izobraževanje, znanost in šport je danes na svoji spletni strani objavilo javna razpisa za financiranje projektnih gostovanj na slovenskih visokošolskih zavodih ter študijskega oz. znanstvenega obiska študentov v tujini. Vrednost prvega razpisa je 1,5 milijona evrov, drugega pa 160.000 evrov, so danes sporočili z ministrstva. > Več...
Zaradi gripe v Srbiji podaljšali šolske počitnice
Beograd, 04. januarja (STA) - V Srbiji bodo zaradi epidemije gripe za dva dneva podaljšali šolske počitnice, je danes sporočil srbski minister za šolstvo Mladen Šarčević. Otroci se bodo tako v šolske klopi ponovno usedli v prihodnjo sredo in ne že v ponedeljek, poroča srbska tiskovna agencija Tanjug. > Več...
S prenosom zaposlenih iz UP na ZRS se znova zapleta
Koper, 04. januarja (STA) - Znanstveno-raziskovalno središče (ZRS) Koper in Univerza na Primorskem (UP) sta decembra podpisala pogodbo glede odprtih vprašanja pri prenosu dejavnosti in zaposlenih na nov zavod. Vodstvo UP pa je 31. decembra dodatno zahtevalo, da zaposleni, ki imajo odprte tožbene zahtevke, sprejmejo nove pogodbe. Tako je prenos zaposlenih na ZRS zastal. > Več...
Novomeška fakulteta za informacijske študije s projektom visokozmogljivostnega inovativnega računalništva
Novo mesto, 04. januarja (STA) - Novomeška fakulteta za informacijske študije je s prijavo na razpis Interreg Podonavje, kot vodilna v konzorciju, ki združuje 18 partnerjev iz 15 držav, prišla do projekta, v okviru katerega bo nastal transnacionalni laboratorij za visokozmogljivostno računalništvo. Za projekt, ki bo trajal poltretje leto, bodo dobili 2,1 milijona evrov. > Več...
Zavod Nefiks že zbira prijave za drugi krog izobraževanj za mlade
Ljubljana, 03. januarja (STA) - Po prvem krogu izobraževanj v okviru projekta Nefiks zaposlitvene rešitve, imenovanih Nefiks 5ke, je med vsemi aktivnimi udeleženci vsak šesti našel službo. Kot so sporočili z Zavoda Nefiks, že zbirajo prijave za nov krog brezplačnih izobraževanj za skupine mladih do 29. leta, ki bodo skupaj razvijali kompetence za nove zaposlitvene možnosti. > Več...
Šolarji po novoletnih počitnicah spet v šolo
Ljubljana, 03. januarja (STA) - Okoli 250.000 učencev in dijakov se bo danes po božično-novoletnih praznikih znova vrnilo v šolske klopi. Tokrat so šolarji na počitnicah uživali kar deset dni, ki so jih preživeli vsak po svoje. > Več...
Tudi v letošnje leto podaljšane nekatere omejitve v javnem sektorju
Ljubljana, 01. januarja (STA) - Z današnjim dnem stopa v veljavo zakon (predlog zakona), ki tudi v letošnje leto podaljšuje nekatere omejevalne ukrepe za javni sektor. Vendarle pa so sindikati v dolgotrajnih pogajanjih z vladno stranjo uspeli doseči dogovor o nekoliko višjem regresu, ki ga bodo letos dobili najslabše plačani, predvsem pa so predvideli odpravo nepravičnosti v plačnem sistemu. > Več...
Ljubljana, 02. januarja (STA) - Vedno več šol in vrtcev že ima izkušnjo s poukom v naravi. Te so po mnenju Natalije Györek z Inštituta za gozdno pedagogiko več kot pozitivne, saj so otroci manj agresivni in bolj ustvarjalni. S poukom v naravi v okviru mreže gozdnih vrtcev in šol iščejo učenje in znanje, ki ga otrok lahko uporabi v življenju, je pojasnila za STA. > Več...
Področji visokega šolstva in znanosti čakata na ključna zakona
Ljubljana, 02. januarja (STA) - Področje visokega šolstva in znanosti bo v letu 2017 zaznamovalo predvsem sprejemanje dveh ključnih zakonov - novega zakona o visokem šolstvu (Zvis) in zakona o raziskovalni in razvojni dejavnosti. Lahko bi prišlo tudi do prvih sodnih postopkov zaradi izplačevanja dodatkov za stalno pripravljenost. > Več...

References: Sodišče 
 sodišče 
 sodišče 
 sodišče 
 sodišče 
 sodišče